stanford-oval/wikipedia huggingface dataset:
เมเจอร์ลีกซอกเกอร์ ฤดูกาล 2015
แหล่งข้อมูลอื่น

เว็บไซต์อย่างเป็นทางการ
| ด ค กเมเจอร์ลีกซอกเกอร์ |
| --- | --- |
ฝั่งตะวันออก:  แอตแลนตายูไนเต็ด  ชาร์ลอตต์  ชิคาโกไฟร์  เอฟซี ซินซินแนติ  โคลัมบัสครูว์  ดี.ซี. ยูไนเต็ด  อินเตอร์ไมแอมี  มอนทรีออล  นิวอิงแลนด์เรโวลูชัน  นิวยอร์กซิตี  นิวยอร์กเร็ดบุลส์  ออร์แลนโดซิตี  ฟิลาเดลเฟียยูเนียน  โทรอนโต 
ฝั่งตะวันตก:  ออสติน  โคโลราโดแรพิดส์  เอฟซี ดัลลัส  ฮิวสตัน ไดนาโม  สปอร์ติงแคนซัสซิตี  แอลเอ แกลักซี  ลอสแอนเจลิส  มินนิโซตายูไนเต็ด  แนชวิลล์  พอร์ตแลนด์ทิมเบอส์  เรอัลซอล์ตเลก  แซนโฮเซเอิร์ทเควกส์  ซีแอตเทิลซาวน์เดอส์  St. Louis City SC  แวนคูเวอร์ไวต์แคปส์ 
ทีมในอนาคต:  San Diego (2025) 
ทีมในอดีต:  Tampa Bay Mutiny (1996–2001)  Miami Fusion (1998–2001)  Chivas USA (2005–2014) 
การแข่งขัน:  เอ็มแอลเอสคัพ Playoffs  Champions  SuperDraft  Stadiums  Attendance  Television Broadcasters  MLS Cup
อาเลกซิส ซีปรัส

| อาเลกซิส ซีปรัส |
| --- | --- |
Αλέξης Τσίπρας


นายกรัฐมนตรีกรีซ
ดำรงตำแหน่ง 21 กันยายน พ.ศ. 2558 – 8 กรกฎาคม พ.ศ. 2562
ประธานาธิบดี: โปรโกปิส ปัฟโลปูโลส
รอง: ยานนิส ดรากาซาคิส
ก่อนหน้า: วาสซิลิกิ ธานู-คริสโตฟิลู
ถัดไป: จีร์ยาโกส มิตโซตาจิส
ดำรงตำแหน่ง 26 มกราคม พ.ศ. 2558 – 27 สิงหาคม พ.ศ. 2558
ประธานาธิบดี: กาโรโลส ปาปุลยัส โปรโกปิส ปัฟโลปูโลส
รอง: ยานนิส ดรากาซาคิส
ก่อนหน้า: แอนโตนิส ซามาราส
ถัดไป: วาสซิลิกิ ธานู-คริสโตฟิลู
 
ข้อมูลส่วนบุคคล
เกิด: 28 กรกฎาคม พ.ศ. 2517 (50 ปี) เอเธนส์ กรีซ
พรรคการเมือง: Syriza (พ.ศ. 2556–ปัจจุบัน)
การเข้าร่วม พรรคการเมืองอื่น: พรรคคอมมิวนิสต์ (ก่อน พ.ศ. 2534) Synaspismos (พ.ศ. 2534–2556)
คู่อาศัย: Peristera Baziana
บุตร: 2
ที่อยู่อาศัย: Maximos Mansion
ศิษย์เก่า: National Technical University of Athens
ลายมือชื่อ: 

อาเลกซิส ซีปรัส (กรีก: Αλέξης Τσίπρας, ออกเสียง [aˈleksis ˈt͡sipras]; เกิด 28 กรกฎาคม พ.ศ. 2517) เป็นนายกรัฐมนตรีแห่งประเทศกรีซตั้งแต่วันที่ 21 กันยายน พ.ศ. 2558 ก่อนหน้านี้เขาก็ดำรงตำแหน่งนายกรัฐมนตรี ตั้งแต่วันที่ 26 มกราคม จนถึง 27 สิงหาคม พ.ศ. 2558 ซีปรัสเป็นผู้นำที่มีอุดมการณ์ทางการเมืองแบบฝ่ายซ้าย พรรคการเมืองของเขาชื่อ พรรคซีรีซา ก่อตั้งเมื่อวันที่ 4 ตุลาคม พ.ศ. 2552
ซีปรัสเกิดที่กรุงเอเธนส์เมื่อปี พ.ศ. 2517 เขาเข้าร่วมกับขบวนการเยาวชนคอมมิวนิสต์แห่งกรีซ ในช่วงปลายคริสต์ทศวรรษ 1980 และต้นคริสต์ทศวรรษ 1990 ซึ่งเป็นกลุ่มการเมืองในนักศึกษา ซีปรัสจบการศึกษาระดับปริญญาตรีเมื่อปี พ.ศ. 2543 สาขาวิศวกรรมโยธาที่มหาวิทยาลัยเทคนิคแห่งชาติเอเธนส์ และภายหลังจบปริญญาโท สาขาวิชาการวางแผนชนบทและภูมิภาค
ระหว่างปี พ.ศ. 2542–2546 ซีปรัสทำหน้าที่เป็นเลขาธิการขบวนการเยาวชนซีนัสปิสโมส เขาได้รับการเลือกให้เป็นสมาชิกกรรมการกลางของซีนัสปิสโมสในปี พ.ศ. 2547 และในปี พ.ศ. 2549 ได้เป็นผู้สมัครชิงตำแหน่งผู้ว่าการกรุงเอเธนส์ แต่ได้รับคะแนนเสียงเพียงร้อยละ 10.5 เขาได้รับเลือกให้เป็นหัวหน้าพรรคซีรีซาในปี พ.ศ. 2551 ได้รับเลือกเป็นผู้นำฝ่ายค้านจากการเลือกตั้งซ่อมในเดือนพฤษภาคมและมิถุนายน พ.ศ. 2555 และได้รับการแต่งตั้งให้เป็นคณะรัฐมนตรีเงาในช่วงเวลานั้น
แหล่งข้อมูลอื่น

Homepage of Alexis Tsipras, 2014 candidature for European Commission President เก็บถาวร 2021-03-16 ที่ เวย์แบ็กแมชชีน
Curriculum Vitae Synaspismos website
Ανοιχτή Πόλη
Tsipras MP profile on Vouliwatch.gr
เอดีบี

| --- | --- |

รูปเทอร์มินัลของกะโนมที่ได้เริ่มเซิฟเวอร์ของเอดีบี แล้วแสดงรายการอุปกรณ์ที่ต่อกับคอมพ์ หลังจากนั้นก็เปิดเชลล์แล้วทำรายคำสั่ง uname
ผู้ออกแบบ: กูเกิล

รุ่นเสถียร: 34.0.1 (มี.ค. 2023)    
 
ที่เก็บข้อมูล: android.googlesource.com
ภาษาที่เขียน: ซี++
ระบบปฏิบัติการ: วินโดวส์, ลินุกซ์, แมคโอเอส
รวมถึง: Android SDK
ประเภท: เครื่องมือพัฒนาซอฟต์แวร์
สัญญาอนุญาต: สัญญาอนุญาตอะแพชี 2.0
เว็บไซต์: developer.android.com/studio/command-line/adb
เอดีบี (อังกฤษ: Android Debug Bridge ตัวย่อ ADB) เป็นเครื่องมือที่ใช้ดีบั๊กซอฟต์แวร์ในระบบปฏิบัติการแอนดรอยด์
โดยเดมอนบนอุปกรณ์แอนดรอยด์จะต่อกับเซิร์ฟเวอร์บนพีซีที่เป็นโฮสต์ ผ่านสายยูเอสบีหรือผ่านโพรโทคอลอินเทอร์เน็ตทีซีพี
และเซิฟเวอร์ก็จะต่อกับแอปลูกข่ายที่ผู้ใช้ใช้ด้วยทีซีพี
กูเกิลได้เริ่มแจกจำหน่ายเป็นซอฟต์แวร์โอเพ่นซอร์ซใต้สัญญาอนุญาตอะแพชีตั้งแต่ปี 2007 โดยมีลูกเล่นเป็นเชลล์และการสำรองข้อมูล
เอดีบีใช้ได้กับวินโดวส์ ลินุกซ์ และแมคโอเอส
ต่อมามีบ็อตเน็ตและมัลแวร์ที่ใช้มันในทางที่ผิด จึงมีการพัฒนาการพิสูจน์ตัวจริงด้วยอาร์เอสเอ และการระบุรายการอุปกรณ์ที่อนุญาตให้ใช้โดยเฉพาะ ๆ (device whitelisting)
ลูกเล่น

ลูกเล่นของเอดีบี รวมการก๊อปไฟล์ไปจากคอมพิวเตอร์ที่เป็นโฮสต์,
การติดตั้งแอป, การดูเอาต์พุตของ logcat, เชลล์ยูนิกซ์
และการรีบูตเข้าใน Qualcomm EDL mode
ยกตัวอย่างเช่น สามารถสำรองข้อมูลแอปต่าง ๆ บนอุปกรณ์แอนดรอยด์ด้วยรายคำสั่ง backup
เอดีบียังรองรับโพรโทคอล Java Debug Wire Protocol เพื่อใช้ดีบั๊กแอปอีกด้วย
มีส่วนต่อประสานกราฟิกกับผู้ใช้ต่าง ๆ ที่ได้ทำขึ้น
เช่น แอป Android Device Monitor ที่เป็นส่วนของแอนดรอยด์สตูดิโอ และสามารถใช้ดูดข้อมูลจากอุปกรณ์แอนดรอยด์
เอดีบีสามารถใช้ติดตั้งไฟล์ APK ที่ไม่ได้มาจากกูเกิลเพลย์ เป็นวิธีที่เรียกว่า side-loading วิธีนี้ได้ใช้ติดตั้งแอปสำหรับ Windows Subsystem for Android ของวินโดวส์
และ Android virtual machine ของโครมโอเอส
ประวัติ

กูเกิลได้เริ่มแจกจำหน่าย Android SDK ในปี 2007 พร้อมกับเอดีบี
และเริ่มตั้งแต่ปี 2017 ก็ได้อนุญาตให้ดาวน์โหลดเอดีบีต่างหากกับ Android SDK
ในปี 2015 ไมโครซอฟท์ได้แจกจำหน่าย Android emulator ที่สามารถต่อกับเครื่องลูกข่ายของเอดีบี
ในปี 2016 แอนดรอยด์สตูดิโอรุ่น 2.0 ทำให้สามารถตั้งแอปและส่งไฟล์ผ่านเอดีบีได้เร็วเพิ่มขึ้นถึง 5 เท่า
ในปี 2017 เพื่อให้ใช้ Android Things ได้ง่าย กูเกิลได้สร้างแอปที่ซ่อนรายคำสั่งเอดีบีไว้ภายใน
สำหรับแอนดรอยด์ 11 ในปี 2020 กูเกิลได้เพิ่มวิธีการติดตั้งเอพีเคขนาดใหญ่โดยทำเป็นส่วน ๆ (incremental installation)
ในปี 2020 แอนดรอยด์สตูดิโอสำหรับแมคโอเอสเริ่มให้ใช้เอดีบีผ่านไวไฟ
สำหรับแอนดรอยด์ 12 ในปี 2021 รายคำสั่ง adb backup ได้จำกัดลงให้สำรองข้อมูลสำหรับแอปเฉพาะที่ผู้พัฒนาเลือกให้สำรองข้อมูลเท่านั้น (เป็น per-app manifesto configuration)
หลังจากที่ได้เลิกใช้ในแอนดรอยด์ 10 โดยเลิกพร้อมๆ กับ adb restore
ระบบปฏิบัติการกูเกิล ฟิวเชีย จะใช้ร่วมกับเอดีบีได้ ถึงแม้ในปลายปี 2022 ก็ยังต้องใช้โปรแกรม fx และ ffx เพื่อกิจคล้าย ๆ กันอยู่
โครงงาน > คอมพิวเตอร์ที่เป็นโฮสต์

สำหรับวินโดวส์ Android SDK มีไฟล์ฐานสองคือ adb.exe ที่สามารถดึงออกมาติดตั้งได้
เว็บไซต์ How-To แนะนำให้เพิ่มโฟล์เดอร์ที่มี adb.exe ในค่าตัวแปรสิ่งแวดล้อมคือ PATH
สำหรับอูบุนตู สามารถติดตั้งเอดีบีได้ด้วยแพ็กเกจ android-tools-adb
สำหรับเดเบียน ยังแนะนำอีกด้วยว่าหลังจากติดตั้งแพ็กเกจ adb แล้ว ให้ติดตั้งแพ็กเกจ android-sdk-platform-tools-common ด้วย เพราะจะติดตั้ง udev rules ซึ่งทำให้ใช้ซอฟต์แวร์ได้โดยไม่ต้องมีสิทธิรูต
สำหรับแมคโอเอสและลินุกซ์ดิสทริบิวชันอื่น ๆ สามารถดาวนโหลด์ติดตั้งไฟล์ แล้วเปลี่ยนตัวแปร PATH ใน bashrc
โครงงาน > อุปกรณ์แอนดรอยด์

สำหรับแอนดรอยด์รุ่น 4.2.2 และหลังจากนั้น (API level 17) จะมีกล่องข้อความที่แสดงรหัสย่ออาร์เอสเอ (fingerprint) ที่ผู้ใช้ควรเช็คแล้วยอมรับ 
ซึ่งป้องกันไม่ให้คอมพิวเตอร์ก่อการร้ายฉวยโอกาสกับกลไกดีบั๊กโดยไม่ได้รับอนุญาตจากผู้ใช้
เริ่มตั้งแต่แอนดรอยด์รุ่น 4.2 เมนูค่าตั้งผู้พัฒนา (developer settings) ก็จะซ่อนอยู่เป็นปกติ 
แต่เมื่อกดเลขบิลด์ 7 ครั้งในเมนู about ก็จะปรากฏให้เห็น 
หลังจากนั้นก็จะสามารถเปิด USB debugging ได้
ผู้ผลิตบางบริษัทใช้วิธีการอื่นในการเปิดให้ใช้ค่าตั้งนี้ 
ยกตัวอย่างเช่น  หัวเว่ย จะต้องใส่รหัสพินก่อนจะเปิดใช้เอดีบี
ถ้าหน้าจอของแอนดรอยด์เสีย ก็อาจจะต่อเมาส์ผ่าน USB On-The-Go แล้วเปิด USB debuggingได้
สถาปัตยกรรม

โพรโทคอลเอดีบีสามารถส่งผ่านยูเอ็สบี หรือผ่านไวไฟโดยใช้ทีซีพี
มีสถาปัตยกรรมเป็นแบบผู้รับ-ผู้ให้บริการ
มีโพรโทคอลอยู่สองอย่างที่ใช้ 
อย่างแรกใช้ระหว่างระบบรับบริการบนคอมกับระบบให้บริการบนคอม อย่างที่สองระหว่างระบบให้บริการบนคอมกับเดมอนบนอุปกรณ์แอนดรอยด์
เดมอนของเอดีบีใช้ภาษาซีทำให้เกิดผล โดยดำเนินการอยู่ในพื้นที่ผู้ใช้ของแอนดรอยด์ (Android user space)
โดยได้การสนับสนุนจาก Android USB framework คือ UsbDeviceManager และ UsbDebuggingManager
สถาปัตยกรรม > โพรโทคอลระหว่างผู้รับกับผู้ให้บริการ

ผู้รับบริการจะสื่อสารกับผู้ให้บริการผ่านซ็อกเก็ตทีซีพี
คือ ผู้ให้บริการจะคอยฟังคำสั่งที่พอร์ตหนึ่ง ๆ ที่ผู้รับบริการจะส่งคำขอบริการไปหา 
คำขอบริการจะมีเขตข้อมูลเบื้องต้นยาว 4 ไบต์ในรูปแบบแอสกีบวกกับข้อมูลที่ส่ง (payload)
ข้อมูลที่ส่งจะเริ่มด้วยคำว่า "host" ซึ่งแสดงว่ากำลังส่งข้อมูลไปยังผู้ให้บริการ 
ผู้ให้บริการก็จะตอบด้วยคำว่า OKAY หรือ FAIL เพื่อแสดงสถานะการบริการ บวกกับข้อมูลที่ส่งและความยาว
สถาปัตยกรรม > โพรโทคอลระหว่างผู้ให้บริการกับเดมอน

ข้อความที่ผู้ให้บริการส่งไปยังเดมอน มีหัวเรื่องยาว 24 ไบต์ ซึ่งมีเขตข้อมูลดังต่อไปนี้
คำสั่ง
อาร์กิวเมนต์ที่หนึ่ง
อาร์กิวเมนต์ที่สอง
ความยาวข้อมูล >=0
รหัสเช็คข้อมูล CRC-32
ค่าแมจิก คำนวณโดย คำสั่ง XOR 0xFFFFFFFF
ความปลอดภัย

จนถึงแอนดรอยด์รุ่น 2.2 ระบบจะอ่อนแอต่อการโจมตีแบบ RageAgainstTheCage
เพราะเดมอนของเอดีบีไม่เช็คค่า return ของการเรียกระบบคือ setuid เมื่อพยามยามลดสิทธิของโปรแกรมหลัก
การโจมตีจะแยก (fork) กระบวนการจนกระทั่งทำไม่ได้เพราะหมดค่าระบุกระบวนการ (process identifier)
เมื่อเดมอนล้มแล้วเริ่มใหม่ ก็จะไม่สามารถเริ่มกระบวนการใหม่ที่มีสิทธิลดลง ดังนั้น ก็จะดำเนินการต่อไปด้วยสิทธิของรูต
ซึ่งทำให้ได้เชลล์ที่มีสิทธิเป็นรูต
ในปี 2017 ได้พบช่องโหว่ทางความปลอดภัยที่ใช้เอดีบีเพื่อเข้าควบคุมโมเด็มซึ่งอยู่บนบอร์ด
แต่การโจมตีจะต้องอาศัยเอดีบีที่ได้เปิดใช้แล้ว และได้รับอนุญาตให้ต่อกับคอมนั้นแล้ว แม้นักวิจัยที่พบช่องโหว่นี้ก็ระบุว่า ยังมีทางเลี่ยงอื่น ๆ อีก
มีสกุลมัลแวร์ต่าง ๆ รวมทั้ง ADB.Miner, Ares, IPStorm, Fbot และ Trinity 20 ที่สแกนอินเทอร์เน็ตเพื่อหาดูส่วนต่อประสานเอดีบีที่เปิดใช้อยู่ แล้วติดตั้งมัลแวร์ลงในอุปกรณ์เหล่านั้น
เอดีบียังสามารถใช้ลบมัลแวร์ออกได้ด้วย โดยบูตอุปกรณ์ให้เข้าในเซฟโหมด แล้วใช้รายคำสั่ง adb uninstall
ดูเพิ่ม

โหมดกู้คืนของแอนดรอยด์
ฟาสต์บูต
แหล่งข้อมูลอื่น

เว็บไซต์ทางการ
"Using ADB and fastboot". LineageOS wiki. สืบค้นเมื่อ 2023-05-02.
"Android Debug Bridge". Arch Linux wiki. สืบค้นเมื่อ 2023-05-02.
"Android/adb - Gentoo Wiki". Gentoo Linux wiki. สืบค้นเมื่อ 2023-05-02.
"Android Debug Bridge". Android Wiki (ภาษาอังกฤษ). คลังข้อมูลเก่าเก็บจากแหล่งเดิมเมื่อ 2022-02-28. สืบค้นเมื่อ 2023-05-02.
| ด ค กแอนดรอยด์ |
| --- | --- | --- |
| แอปพลิเคชัน |  เอิร์ธ  จีเมล  แผนที่  ทอล์ก  แปลภาษา  ยูทูบ  |  |
| รุ่นต่าง ๆ |  คัปเค้ก  โดนัต  เอแกลร์  โฟรโย  จินเจอร์เบรด  ฮันนีโคมบ์  ไอศกรีมแซนด์วิช  เจลลีบีน  คิตแคต  ลอลลิป็อป  มาร์ชเมลโล  นูกัต  โอรีโอ  พาย  แอนดรอยด์ 10  แอนดรอยด์ 11  แอนดรอยด์ 12  แอนดรอยด์ 13  แอนดรอยด์ 14  แอนดรอยด์ 15  แอนดรอยด์ 16  |  |
| Custom   distributions |  ลิเนียจโอเอส ไซยาโนเจนมอด  พารานอยด์แอนดรอยด์  |  |
| บูตและรีโคเวอรี |  กระบวนการบูต  โหมดรีโคเวอรี ทเวิร์ป  คล็อกเวอร์กม็อด  ฟาสต์บูต  |  |
| เครื่องมือพัฒนาซอฟต์แวร์ ที่เป็นทางการ |  Android Runtime (ART)  Software development kit (SDK) เอดีบี (Android Debug Bridge)  ฟาสต์บูต  Android App Bundle  แอนดรอยด์แอพพลิเคชั่นแพ็คเกจ (APK)  Bionic  Dalvik  Firebase Google Cloud Messaging (GCM)  Firebase Cloud Messaging (FCM)  Google Mobile Services (GMS)  Native development kit (NDK)  Open accessory development kit (OADK)  RenderScript  Skia  AdMob  Material Design  ฟอนต์ Droid  Roboto  โนโต  Google Developers  |  |
| บริการ |  กูเกิลเพลย์  |  |
| อื่น ๆ |  กูเกิล  |  |
Android Device Monitor
ปางสมาธิ

พระพุทธรูปปางสมาธิ ที่เป็นพระพุทธรูปประจำพระชนมวารพระบาทสมเด็จพระจอมเกล้าเจ้าอยู่หัว
พระพุทธเทวปฏิมากร วัดพระเชตุพนฯ กรุงเทพ พระพุทธรูปปางสมาธิ (ปางตรัสรู้)
ปางสมาธิ เป็นพระพุทธรูปลักษณะนั่งสมาธิ นั่งลำพระองค์ตั้งตรงพระบาท (เท้า) ทั้งสองซ้อนกัน โดยพระบาทขวาซ้อนทับอยู่บนพระบาทซ้าย   พระหัตถ์ทั้งสองวางซ้อนหงายกันบนพระเพลา (ตัก) โดยวางพระหัตถ์ขวาซ้อนหงายอยู่บนพระหัตถ์ซ้าย  (ท่าสมาธิราบ ขาขวาทับขาซ้าย) จัดเป็น "ปฐมปาง" หรือปางที่ให้กำเนิดองค์สมเด็จพระสัมมาสัมพุทธเจ้า    ด้วยพระองค์ทรงอยู่ในพระอิริยาบถนี้ในคืนวันตรัสรู้  เรียกได้อีกอย่างว่าปางตรัสรู้ หรือเป็นพระพุทธรูปในอิริยาบถประทับนั่งสมาธิโดยใช้ข้อพระบาททั้งสองข้างขัดกันซึ่งเรียกว่า (ปางขัดสมาธิเพชร)
ความเป็นมาของปางสมาธิหรือปางตรัสรู้
หลังจากที่พระบรมโพธิสัตว์มีชัยชนะเหนือพญามารแล้ว ทรงบำเพ็ญสมาธิต่อไป เมื่อจิตตั้งมั่นบริสุทธิ์ผ่องใสปราศจากอุปกิเลสแล้ว ในปฐมยามทรงบรรลุจตูปปาตญาณ คือสามารถหยั่งรู้การเวียนว่ายตายเกิดของสรรพสัตว์ว่า สัตว์ทั้งหลายเกิดมาแล้วตายไป ประสบสุขและทุกข์ตามกรรมที่ทำไว้ และในปัจฉิมยามพระองค์ทรงบรรลุอาสวักขยญาณ ทรงทำอาสวกิเลสทั้งหลายให้ดับสิ้นไป จนได้บรรลุอนุตสัมมาสัมโพธิญาณ ตรัสรู้เป็นพระสัมมาสัมพุทธเจ้า ในเวลารุ่งอรุโณทัย ตรงกับวันเพ็ญเดือน 6 หรือขึ้น 15 ค่ำ เดือน 6 (วันวิสาขบูชา) สถานที่ตรัสรู้ของพระสัมมาสัมพุทธเจ้า ปัจจุบันอยู่ในตำบลพุทธคยา ประเทศอินเดีย
ประวัติ

เป็นท่านั่งสมาธิหลังจากพระพุทธเจ้าทรงกำจัดพระยามาร และเสนามารให้ปราชัยไปแล้ว ด้วยพระบารมีตั้งแต่เวลาเย็นก่อนพระอาทิตย์ตก (ปางมารวิชัย) ทรงเจริญสมาธิภาวนาด้วยท่านั่งสมาธินี้จนทำจิตให้ปราศจากอุปกิเลส บรรลุปฐมฌาน ทุติยฌาน ตติยฌาน และจตุถฌาน ซึ่งเป็นส่วนของรูปสมาบัติ ที่เรียกว่า "เข้าฌานสมาบัติ"   จากนั้นก็ใช้ฌานสมาธิที่แน่วแน่นั้น เจริญปัญญา หรือองค์วิปัสสนา จนได้บรรลุ "ญาณ" (คือ ความรู้แจ้ง) ที่เรียกว่า "อภิญญาญาณ" (ความรู้แจ้งอันประเสริฐสุด) ทั้งสามประการคือ ทรงบรรลุญาณที่หนึ่ง ในตอนปฐมยาม (ประมาณ 3 ทุ่ม)   ญาณนี้เรียกว่า "บุพเพนิวาสานุสติญาณ" หมายถึง ความรู้แจ้งถึงอดีตชาติหนหลังทั้งของตนและของคนอื่น     พอถึงมัชฌิมยาม (ประมาณเที่ยงคืน)  ก็ได้บรรลุญาณที่สอง ที่เรียกว่า "จุตูปปาตญาณ"  หมายถึง ความรู้แจ้งถึงความจุติ  คือ ดับและเกิดของสัตว์โลก  ตลอดจนถึงความต่างกันที่เรียกว่า "กรรม"   พอถึงปัจฉิมยาม (หลังเที่ยงคืนล่วงแล้ว) ทรงบรรลุญาณที่สาม คือ "อาสวักขยญาณ" หมายถึง ความรู้แจ้งถึงความสิ้นไปของกิเลส และอริยสัจสี่ คือความทุกข์ (ทุกข์) เหตุเกิดของความทุกข์ (สมุทัย) ความดับทุกข์ (นิโรธ) วิธีดับทุกข์ (มรรค) และกำจัดอวิชชาไปจนสิ้นจากกมลสันดาน
ความเชื่อและคตินิยม

เป็นพระพุทธรูปประจำวันเกิดของคนเกิดวันพฤหัสบดี
พระคาถาบูชา สวด 19 จบ
ปูเรนตัม โพธิสัมภาเร นิพพัตตัง โมระโยนิยัง เยนะ สังวิหิตารักขัง มะหาสัตตัง วะเนจะราฯ
 จิรัสสัง วายะมันตาปิ เนวะ สักขิงสุ คัณหิตุง พรัหมะ มันตินติ อักขาตัง ปะริตตัน ตัมภะฌามะเหฯ
เนียร์: ออโตมาตา Ver1.1a

| --- | --- |
เนียร์: ออโตมาตา Ver1.1a

ニーア オートマタ Ver1.1a (Nia Otomata Ver1.1a)
ชื่อภาษาอังกฤษ: Nier: Automata Ver1.1a
สร้างโดย: แพลตตินัมเกมส์ สแควร์เอนิกซ์
อนิเมะโทรทัศน์
กำกับโดย: เรียวจิ มาซูยามะ
เขียนบทโดย: เรียวจิ มาซูยามะ โยโกะ ทาโร
ดนตรีโดย: MONACA
สตูดิโอ: เอ-1 พิกเจอร์ส
ถือสิทธิ์โดย: เมเดียลิงก์
เครือข่าย: Tokyo MX, GYT, GTV, BS11
เครือข่ายภาษาไทย: บิลิบิลิ
ฉาย:  8 มกราคม พ.ศ. 2566  –  27 กันยายน พ.ศ. 2567
ตอน: 24
เนียร์: ออโตมาตา Ver1.1a (ニーア オートマタ Ver1.1a (Nīa Ōtomata Ver1.1a)) เป็นซีรีส์อนิเมะโทรทัศน์ในปี พ.ศ. 2566 สร้างอิงจากเกมแอ็กชันเล่นตามบทบาท เนียร์: ออโตมาตา ที่พัฒนาโดยแพลตตินัมเกมส์ และจัดจำหน่ายโดยสแควร์เอนิกซ์ ซีรีส์อนิเมะผลิตโดยสตูดิโอเอ-1 พิกเจอร์ส ซีรีส์นี้ได้รับการประกาศในการถ่ายทอดสดครบรอบ 5 ปี และออกอากาศตั้งแต่เดือนมกราคมถึงกรกฎาคม พ.ศ. 2566 การออกอากาศถูกเลื่อนออกไปสองครั้งเนื่องจากการระบาดทั่วของโควิด-19 ซึ่งส่งผลกระทบต่อการผลิต ส่วนที่สองออกอากาศตั้งแต่เดือนกรกฎาคมถึงกันยายน พ.ศ. 2567
รายชื่อตอน

| ตอน | ชื่อ  | กำกับโดย  | เขียนโดย  | สตอรีบอร์ดโดย  | วันที่ฉายครั้งแรก |
| --- | --- | --- | --- | --- | --- |
| 1 | "Or not to [B]e" | เรียวจิ มาซูยามะ | เรียวจิ มาซูยามะ | เรียวจิ มาซูยามะ | 8 มกราคม 2566 (2566-01-08) |
| 2 | "city e[S]cape" | ซัตสึกิ ทากาฮาชิ | เรียวจิ มาซูยามะ | เรียวจิ มาซูยามะ | 15 มกราคม 2566 (2566-01-15) |
| 3 | "break ti[M]e" | โคซูเกะ มาโดกะ, ยูกิ มัตสึโอะ | เรียวจิ มาซูยามะ | เซชิโร นางายะ | 22 มกราคม 2566 (2566-01-22) |
| 4 | "a mountain too [H]igh" | อายาโกะ โคโนะ | ยาโกะ โมริมาจิ | เค็งโงะ มัตสึโมโตะ, เท็ตสึยะ อากุตสึ | 19 กุมภาพันธ์ 2566 (2566-02-19) |
| 5 | "mave[R]ick" | Satsuki Takahashi | Akira Kindaichi | Satsuki Takahashi | 26 กุมภาพันธ์ 2566 (2566-02-26) |
| 6 | "[L]one Wolf" | Toshimasa Ishii | Yūsuke Watanabe | Toshimasa Ishii | 5 มีนาคม 2566 (2566-03-05) |
| 7 | "[Q]uestionable actions" | Kōsuke Madoka | Yako Morimachi | Ryouji Masuyama, Tomohiko Itō, Yūki Matsuo | 12 มีนาคม 2566 (2566-03-12) |
| 8 | "aji wo [K]utta?" | Asahi Yoshimura, Tomohiko Itō | Akira Kindaichi | Tomohiko Itō | 19 มีนาคม 2566 (2566-03-19) |
| 9 | "hun[G]ry for knowledge" | Isamu Yamaguchi | Akira Kindaichi | Yumi Kamakura & Ryoji Masuyama | 23 กรกฎาคม 2566 (2566-07-23) |
| 10 | "over[Z]ealous" | Takumi Doyama | Yusuke Watanabe | Tomoyuki Munehiro & Ryoji Masuyama | 23 กรกฎาคม 2566 (2566-07-23) |
| 11 | "head[Y] battle" | Kengo Matsumoto, Yoshitsugu Kimura, Yoshiyuki Kumata & Asahi Yoshimura | Ryoji Masuyama | Masahiro Watanabe | 23 กรกฎาคม 2566 (2566-07-23) |
| 12 | "flowers for m[A]chines" | Satsuki Takahashi & Ryoji Masuyama | Ryoji Masuyama | Satsuki Takahashi & Ryoji Masuyama | 23 กรกฎาคม 2566 (2566-07-23) |
แหล่งข้อมูลอื่น

เว็บไซต์ทางการ (ญี่ปุ่น)
อนิเมะ เนียร์: ออโตมาตา Ver1.1a ที่ปีลีปีลี
อนิเมะ เนียร์: ออโตมาตา Ver1.1a ที่แอมะซอน ไพรม์วิดีโอ
เนียร์: ออโตมาตา Ver1.1a (อนิเมะ) ที่เครือข่ายข่าวอนิเมะ
ประถมศึกษา

ประถมศึกษา (ย่อว่า ป.; อังกฤษ: elementary education; primary education) เป็นระบบการศึกษาระดับพื้นฐานซึ่งจัดขึ้นสำหรับเด็กอายุระหว่าง 6 - 12 ปีโดยประมาณ ต่อจากการจัดการศึกษาระดับเด็กเล็กหรือปฐมวัย และเป็นการจัดการศึกษาก่อนระดับมัธยมศึกษา หลักสูตรกระทรวงศึกษาธิการ แบ่งการศึกษาระดับประถมศึกษาออกเป็น 2 ช่วงชั้น คือ ช่วงชั้นที่ 1 (ชั้นประถมศึกษาปีที่ 1 – 3) เรียกว่าประถมศึกษาตอนต้น (มักเรียกโดยย่อว่า ป. ต้น) เทียบเท่ากับ grade 1 - 3 และช่วงชั้นที่ 2 (ชั้นประถมศึกษาปีที่ 4 – 6) เรียกว่า ประถมศึกษาตอนปลาย (มักเรียกโดยย่อว่า ป. ปลาย) เทียบเท่ากับ grade 4 - 6
↑  ราชบัณฑิตยสถาน, พจนานุกรมศัพท์ศึกษาศาสตร์, กรุงเทพฯ : ราชบัณฑิตยสถาน, 2555, หน้า 191-2
เนยแข็ง

สวิสชีส จะมีลักษณะเด่นคือมีรูกระจายตามเนื้อชีส
เนยแข็งพร้อมเสิร์ฟ
เนยแข็ง หรือ ชีส (อังกฤษ: Cheese) คือ ผลิตภัณฑ์จากนมซึ่งสามารถผลิตได้จากนมวัวหรือแพะ เป็นต้น ที่ผ่านกระบวนการคัดแยกโปรตีน แล้วนำโปรตีนของนมมาทำการผสมเชื้อรา หรือแบคทีเรีย หรือสารอื่น ๆ แตกต่างกันไปตามแต่ละประเภทของเนยแข็ง ซึ่งแตกต่างจากเนยที่ทำมาจากไขมันของนม
เนยแข็งเป็นอาหารที่มีประวัติศาสตร์ความเป็นมายาวนาน โดยมีปรากฏหลักฐานทางประวัติศาสตร์ที่ชัดเจนที่สุดในคัมภีร์ไบเบิล กลุ่มนักรบทหารโรมันเป็นบุคคลผู้มีบทบาทสำคัญในการเผยแพร่ให้คนทั่วโลกได้รู้จักเนยแข็ง เพราะไม่ว่าจะยกทัพไปที่ใดก็มักจะนำเนยแข็งไปด้วยเสมอและมักจะแบ่งปันเนยแข็งที่มีให้กับคนท้องถิ่นนั้น ๆ โบสถ์จัดว่าเป็นสถานที่เก็บรวบรวมข้อมูลความรู้เกี่ยวกับเนยแข็งที่เด่นชัดที่สุดในสมัยกลาง การจำหน่ายเนยแข็งเพื่อหารายได้เข้าโบสถ์ของบาทหลวงในศาสนาคริสต์ส่งผลให้เกิดเนยแข็งแบบดั้งเดิมที่มีเฉพาะในแต่ละท้องถิ่น และในเวลาต่อมาเนยแข็งท้องถิ่นนี้ได้ถูกพัฒนาปรับปรุงรสชาติให้มีความหลากหลาย จนในปัจจุบันมีเนยแข็งมากกว่า 3,000 ชนิด
หลายคนมีความเข้าใจผิดว่าเนยแข็งและเนยเหลวเป็นอาหารประเภทไขมันเช่นเดียวกัน อันที่จริงแล้วเนยแข็งเป็นผลิตภัณฑ์ที่ได้จากโปรตีนในน้ำนมวัว ในขณะที่เนยเหลวเป็นผลิตภัณฑ์ที่ได้จากไขมันในน้ำนมวัว ดังนั้นเนยแข็งจึงจัดเป็นอาหารจำพวกโปรตีนเหมือนเนื้อสัตว์ และมีคุณค่าทางโภชนาการไม่แพ้น้ำนมวัว เนยแข็งให้สารอาหารจำพวก แคลเซียม โปรตีน ฟอสฟอรัส วิตามินบี 12 สังกะสี และไขมัน แต่ให้น้ำตาลแล็กโทสในปริมาณที่น้อยกว่าในน้ำนม ผู้ที่มีปัญหาในการดื่มนมจึงสามารถหันมารับประทานเนยแข็งแทนเป็นทางออกแทนได้
ชื่อ

ชีสมีรากศัพท์มาจากคำภาษาละตินว่า caseus รากศัพท์ caseus ในภาษาละตินนี้เป็นรากศัพท์ของคำว่าเนยแข็งในภาษาอื่น ๆ อีกมากมาย เช่น queso ใน ภาษาสเปน queijo ในภาษาโปรตุเกส keju ในภาษามลายู cacio ในภาษาอิตาลี เป็นต้น caseus มีความเกี่ยวข้องและใกล้เคียงกับคำว่า casein ในปัจจุบัน ศัพท์คำนี้มีความหมายถึง ก้อนโปรตีนที่ได้จากน้ำนมวัวซึ่งเป็นส่วนประกอบสำคัญของเนยแข็ง
เนยแข็ง หรือ ชีส (Cheese) เป็นสิ่งที่คนไทยมักจะเรียกว่า เนย ด้วยความเข้าใจผิด เพราะเห็นว่ามีลักษณะคล้ายคลึงกัน เป็นผลิตภัณฑ์ที่ได้มาจากนมเหมือนกัน ดังนั้นจึงคิดเข้าใจว่าเป็นอาหารประเภทเดียวกัน ในความเป็นจริงแล้วเนยแข็งไม่ถือว่าเป็นเนย เพราะเนยแข็งเป็นการนำเอาส่วนโปรตีนของนมมาใช้แปรรูป ต่างจากเนยที่นำเอาส่วนของไขมันมาใช้ ดังนั้นในทางโภชนาการเนยและเนยแข็งจึงจัดว่าเป็นอาหารคนละประเภทกัน เนื่องจากในนมมีโปรตีนคุณภาพดีอยู่ในจำนวนมาก ดังนั้นวิธีการแยกเอาโปรตีนออกมาจากนม จึงทำโดยการเติมเอนไซม์เอนไซม์เรนนิน หรือ เรนเนต ที่สกัดได้มาจากกระเพาะสัตว์ และ ไคโมซิน เอนไซม์ที่สกัดได้มาจากแบคทีเรีย เมื่อใส่เอนไซม์เหล่านี้ลงไปในน้ำนมแล้วเอนไซม์จะทำหน้าที่ย่อยโปรตีน ส่งผลให้โปรตีนที่แขวนลอยอยู่ในนม แยกตัวออกมาจับตัวเป็นก้อน เรียกว่า เคิร์ด ก้อนโปรตีนหรือเคิร์ดที่ว่านี้ หากได้มาจากนมสดจะมีไขมันปนอยู่ด้วยส่วนหนึ่ง หากได้มาจากนมขาดมันเนยหรือนมพร่องมันเนย ไขมันที่ติดมาจะมีน้อยลงจนแทบจะเป็นโปรตีนล้วน ๆ เมื่อนำก้อนโปรตีนนี้มาบ่มกับแบคทีเรียอีกครั้งก็จะก่อให้เกิดเนยแข็งสารพัดชนิด แล้วแต่กระบวนการบ่ม ดังนั้นเนยแข็งจึงจัดเป็นอาหารจำพวกโปรตีนเหมือนเนื้อสัตว์
ความแตกต่างของเนยแข็ง

ความแตกต่างของเนยแข็งขึ้นอยู่กับ ประเภทและชนิดของน้ำนมที่นำมาใช้ในการผลิต  ขึ้นอยู่กับประเภทของแบคทีเรียที่นำมาใช้ในการหมัก ขึ้นอยู่กับระยะเวลาที่ใช้ในการเก็บ และยังขึ้นอยู่กับขั้นตอนวิธีการผลิตที่แต่ละชนิดจะมีวิธีการผลิตแตกต่างกันไป  นอกจากนี้การเพิ่มส่วนผสมเช่น สมุนไพร เครื่องเทศ ยังเป็นการเพิ่มความหลากหลายให้กับเนยแข็งด้วย เนยแข็งเป็นอาหารที่มีประโยชน์หลายประการอีกทั้งยังเหมาะสำหรับนักท่องเที่ยวในการใช้ประทังความหิว เพราะสะดวกในการพกพา สามารถเก็บรักษาได้นาน ให้สารอาหารที่จำเป็นต่อร่างกายโดยเฉพาะ โปรตีน แคลเซียม ไขมัน วิตามินบี 12 สังกะสีและฟอสฟอรัส นอกจากนี้เนยแข็งยังมีน้ำตาลแลคโตสในปริมาณที่ต่ำกว่าน้ำนม ดังนั้นการรับประทานเนยแข็งจึงส่งผลดีแก่ผู้ที่มีปัญหาในการดื่มนมอีกด้วย
ประวัติของเนยแข็ง

เนยแข็งนั้นเกิดด้วยความบังเอิญจากการเดินทางของชนเผ่าเร่ร่อนเบดูอินในทะเลทราย เนื่องจากชายอาหรับคนหนึ่งได้พยายามนำน้ำนมบรรทุกไว้บนหลังอูฐเพื่อใช้เป็นเสบียงอาหารระหว่างการเดินทาง จึงนำกระเพาะอาหารของแพะมาใช้เป็นภาชนะบรรจุน้ำนมไว้ภายใน ขณะที่เดินทางนั้นกระเพาะอาหารของแพะได้รับความร้อนจากอากาศในทะเลทรายและบวกกับการถูกเขย่าตลอดระยะทาง ส่งผลให้เอนไซม์เรนนินในกระเพาะสัตว์ไปแยกน้ำและไขมันในนมออกจากกัน เมื่อชายผู้นี้เกิดความกระหายหมายจะดื่มน้ำนมก็ต้องประหลาดใจเมื่อเค้าพบกับก้อนนมแทน ชายผู้นี้จึงนำก้อนนมที่ได้มาใช้รับประทานเป็นอาหารแทน และกลายเป็นที่มาของการผลิตเนยและเนยแข็งในปัจจุบัน
ในสมัยกรีกโบราณมีหลักฐานการบันทึกว่า อริสเตอุส บุตรชายแห่งเทพเจ้าอะพอลโลเป็นผู้ค้นพบวิธีการผลิตเนยแข็ง แต่ก็มีอีกหลายคนที่เชื่อว่าชนเผ่าเบดูอินเป็นผู้นำความรู้มาถ่ายทอดต่อให้กับโรมันโบราณอีกที อย่างไรก็ตามชาวโรมันถือว่าเนยแข็งเป็นอาหารประจำวันที่สำคัญ บ้านของชาวโรมันในสมัยโบราณจึงมีห้องสำหรับเก็บเนยแข็งทุกหลังคาเรือน ทหารโรมันเป็นกลุ่มคนที่มีอิทธิพลอย่างมากในการเผยแพร่เนยแข็งให้คนทั่วโลกได้รู้จัก เพราะเมื่อใดก็ตามที่กองทหารโรมันออกศึกไปที่ใด ทหารเหล่านี้มักจะแบ่งปันเนยแข็งส่วนหนึ่งให้กับทหารท้องถิ่นบริเวณนั้นด้วย ดังนั้นเนยแข็งจึงถูกเผยแพร่เป็นที่รู้จักไปทั่วยุโรป
ต่อมาในสมัยกลางบาทหลวงในคริสต์ศาสนาได้ผลิตเนยแข็งออกจำหน่ายเพื่อเป็นการหารายได้เข้าโบสถ์ ส่งผลให้โบสถ์เปลี่ยนสถานะจากที่เคยเป็นเพียงศาสนสถานมาเป็นแหล่งรวบรวมความรู้เกี่ยวกับกรรมวิธีการผลิตเนยแข็งด้วย หลังจากนั้นเป็นต้นมาเนยแข็งก็ได้รับการปรับปรุงรสชาติและกลิ่นไปตามความหลากหลายของวัตถุดิบในแต่ละท้องถิ่น จนก่อให้เกิดเนยแข็งแบบดั้งเดิม (Traditional Cheese) ที่จะมีเฉพาะท้องถิ่นนั้น ๆ แต่เนื่องจากในแต่ละท้องถิ่นมีการผลิตเนยแข็งชนิดใหม่ ๆ ออกมาอย่างสม่ำเสมอบวกกับในยุคนั้นเกิดการผลิตเนยแข็งในระบบโรงงานอุตสาหกรรมที่เน้นแต่ปริมาณผลผลิต วิธีการทำเนยแข็งแบบดั้งเดิมจึงค่อย ๆ สูญหายไป ปัจจุบันนี้มีเพียง หกประเทศเท่านั้นที่ยังคงรักษาวิธีการผลิตเนยแข็งแบบดั้งเดิมไว้อยู่ ได้แก่ ประเทศ อิตาลี ฝรั่งเศส เยอรมนี อังกฤษ สวิตเซอร์แลนด์ เนเธอร์แลนด์ โดยเฉพาะในประเทศอิตาลี และฝรั่งเศส ที่มีระบบการันตีคุณภาพและมาตรฐานของเนยแข็งแบบดั้งเดิม ซึ่งช่วยรักษาเอกลักษณ์ของเนยแข็งมาจนถึงปัจจุบัน
ประเภทของเนยแข็ง

เนยแข็งมีมากกว่า 3,000 ชนิดทั่วโลก ดังนั้นเกณฑ์การแบ่งประเภทและชนิดของเนยแข็งจึงมีความหลากหลาย เนยแข็งบางประเภทแม้จะมีลักษณะเหมือนกันทุกประเภทแต่ก็มีชื่อเรียกต่างกันตามแต่ละท้องถิ่น วิธีการจำแนกประเภทของเนยแข็งจึงทำได้โดยอาศัยหลักเกณฑ์บางอย่าง เช่น ชนิดของน้ำนมที่ใช้ ระยะเวลาในการบ่ม เชื้อราที่ใส่ลงไปเพื่อแยกไขมันออกจากน้ำนม อุณหภูมิที่ใช้ในการหมักบ่ม พื้นผิวและความราบเรียบของเนยแข็ง ดังนั้นเนยแข็งจึงสามารถแยกออกเป็นห้าประเภทใหญ่ดังนี้
ประเภทของเนยแข็ง > เนยแข็งประเภท Fresh Cheese

เนยแข็งประเภท Fresh Cheese คือ เนยแข็งที่ไม่ต้องผ่านความร้อนและไม่ต้องหมักบ่ม มีกลิ่นและรสไม่จัด ออกรสเปรี้ยวอ่อน ๆ เนื้อในนิ่มเป็นครีม มีความชื้นสูง เช่น ครีมชีส (Cream Cheese), เฟต้า (Feta), มอซซาเรลลา (Mozzarella), ริคอตตา (Ricotta), คอทเทจชีส (Cottage Cheese), มาสคาร์โปน (Mascarpone)
ประเภทของเนยแข็ง > เนยแข็งประเภท Soft-White Cheese

เนยแข็งประเภท Soft-White Cheese คือ เนยแข็งที่ทำจากนมที่มีความเข้มข้นของครีมสูง และเนื้อในจึงมีลักษณะเป็นครีมแข็ง ผิวนอกจะค่อนข้างบาง เมื่อทานแล้วจะค่อยๆละลายในปาก มีความชื้นน้อยกว่าเนยแข็งประเภท Fresh Cheese และจะต้องผ่านกระบวนการบ่มด้วยราสีขาวก่อนนำมาบริโภค เช่น บรี (Brie), กามาแบร์ (Camembert), Neufchatel
ประเภทของเนยแข็ง > เนยแข็งประเภท Natural-Rind Cheese

เนยแข็งประเภท Natural-Rind Cheese คือ เนยแข็งที่ทำจากนมแพะตามแบบฝรั่งเศส มีพัฒนาการมาจากเนยแข็งประเภท Fresh Cheese แต่จะต้องผ่านการขับน้ำทิ้งมากกว่าจึงมีความชื้นน้อยกว่า หลังจากการบ่มเนยแข็งประเภทนี้จะมีรอยย่นพื้นบนผิวรอบนอกมาก มีรสชาติที่เด่นขึ้นด้วย เนยแข็งประเภทนี้จะบ่มด้วยราสีฟ้าค่อนข้างเทา มีจุดสีน้ำเงินออกน้ำตาลที่ผิวเนยแข็ง และเมื่อมีอายุมากขึ้นก็จะมีกลิ่นแรงขึ้นด้วย เช่น Crottin de Chavignol, Sainte-Maure de Touraine
ประเภทของเนยแข็ง > เนยแข็งประเภท Wash-Rind Cheese

เนยแข็งประเภท Wash-Rind Cheese คือ เนยแข็งผิวนอกมีความเหนียวและมีสีน้ำตาลส้ม ซึ่งเกิดจากการล้างด้วยน้ำเกลือระหว่างการบ่ม มีตั้งแต่กลิ่นหอมจากเครื่องเทศไปจนถึงกลิ่นฉุน เช่น Herve, Limburger, เมิงสแตร์ชีส